અને હા, એક તરફ આ વિટામિન સપ્લિમેન્ટ્સ લેવાની ભલામણ થાય છે, તો બીજી તરફ એ જ વિટામિન્સ જેમાંથી કુદરતી રીતે મળે, એને આડકતરી રીતે ખરાબ, અનહેલ્ધી ઠરાવી દેવાય છે. દાખલા તરીકે શાકાહારીઓ માટે કેલ્શિયમનો સહુથી મોટો સોર્સ, દૂધ અને એમાંથી બનતા ચીઝ, પનીર, દહીં જેવા પ્રોડક્ટ્સ છે, પણ કથિત નિષ્ણાતો દૂધને નુકશાનકારક ઠરાવવા લાગ્યા છે. એ જ રીતે વિટામિન ડી, સીધેસીધું સૂર્યપ્રકાશમાંથી મળે છે, પણ સૂરજના તડકાથી બચવા માટે સ્ત્રીઓમાં સનસ્ક્રીનનો ઉપયોગ વધી રહ્યો છે. સમજાતું નથી કે હેલ્ધી રહેવા માટે કોને પૂછવું- ડોક્ટરને, ફિલ્મસ્ટારને કે ગૂગલને?